
	Nr  
	Ettepaneku/märkuse sisu  
	Arvestatud /Mitte-arvestatud  
	Seisukohad/vastused  

	Politsei- ja Piirivalveamet 

	1.  
	Täpsustada seletuskirjas, et kohanemisprogrammis osalemise vabatahtlikkus ei ole vastuolus välismaalaste seaduses sätestatud nõudega läbida kohanemisprogramm püsivalt Eestisse elama asumiseks antava tähtajalise elamisloa taotlemisel.
	Arvestatud 
	Seletuskirja täiendati selgitusega, et kohanemisprogrammis osalemise vabatahtlikkus ei välista välismaalaste seadusest tulenevaid nõudeid konkreetse elamisloa taotlemisel.

	Integratsiooni  
	Sihtasutus
	 
	 

	1. 
	Täiendada § 7 lõiget 6 põhimõttega, et riigi poolt tagatakse uussisserändajale tasuta keeleõpe üks kord ning korduvosalemine samal tasemel ei ole võimalik.
	Mittearvestatud
	Eelnõu § 7 lõike 6 sõnastus lähtub välismaalasele rahvusvahelise kaitse andmise seaduses sätestatud regulatsioonist ning on jäetud sellega kooskõlla. Sätte eesmärk on luua õiguslik alus riiklikult rahastatud keeleõppe andmete arvestamiseks ja andmevahetuseks, mille tehniline rakendamine on kavandatud tulevaste arenduste raames.

	Justiits- ja 
	Digiministeerium
	
	

	1.
	Palume täpsustada seletuskirjas digimooduli eesmärki ning selle seost teiste riiklike digioskuste arendamise meetmetega, et oleks selge, kuidas välditakse tegevuste võimalikku dubleerimist.
	Arvestatud
	Seletuskirja täiendati digimooduli eesmärgi kirjeldusega. Täpsustati, et digimooduli eesmärk ei ole uussisserändajate üldiste digipädevuste arendamine ega teiste riiklike digioskuste arendamise meetmete dubleerimine, vaid Eesti digiriigi toimimise, avalike e-teenuste ja digilahenduste tutvustamine kohanemise eesmärgil. Samuti täpsustati mooduli sisu kirjeldust, rõhutades selle seost uussisserändajate igapäevase toimetuleku ja Eesti ühiskonnas kohanemise toetamisega.

	2.
	Täiendada kohanemisprogrammi moodulites inimkaubanduse, tööalase ärakasutamise riskide ning abi saamise võimaluste käsitlemist. Kaaluda koolitajatele inimkaubanduse teemalist täienduskoolitust.
	Arvestatud osaliselt
	Täiendati baasmooduli ning rahvusvahelise kaitse taotlejatele suunatud sisseelamismooduli sisu ja seletuskirja, lisades tööalase ärakasutamise ja inimkaubanduse riskide ning abi saamise võimaluste käsitlemise. Töömooduli sisuline uuendamine on kavandatud 2026. aastal eraldi protsessina. Koolitajate ettevalmistust puudutav ettepanek ei kuulu käesoleva määruse reguleerimisalasse ning seda arvestatakse kohanemisprogrammi rakendamisel ja hangete ettevalmistamisel.

	3.
	Digimooduli edasijõudnute taseme sisu võib väljuda kohanemisprogrammi eesmärkidest ning dubleerida teisi riiklikke digipädevuste arendamise meetmeid. Soovitame piiritleda mooduli sisu selgemalt Eesti digiriigis asjaajamiseks vajalike pädevustega.
	Arvestatud
	Täpsustati digimooduli eesmärki ning seletuskirja. Selgitati, et digimooduli eesmärk ei ole üldiste digipädevuste arendamine ega teiste riiklike meetmete dubleerimine, vaid Eesti digiriigi toimimise, avalike e-teenuste ja kohanemist toetavate digilahenduste tutvustamine ning nende kasutamise toetamine kohanemise eesmärgil.

	4.
	Palume täpsustada digimooduli seost riikliku digipädevuse arendamise süsteemiga ning vältida olemasolevate lahenduste dubleerimist.
	Arvestatud
	Seletuskirja täiendati selgitusega, et digimoodul keskendub Eesti digiriigis kohanemiseks vajalikele teadmistele ja oskustele ega asenda ega dubleeri üldisi digipädevuste arendamise meetmeid. Lisaks täpsustati õppevormide kirjeldust ning olemasolevate riiklike e-õppe lahenduste kasutamise põhimõtet.

	5. 
	Palume täpsustada infosüsteemide kohandamise vajadust, kulude sisu, rahastusallikaid ning õppevorme.
	Arvestatud
	Seletuskirja täiendati infosüsteemide arenduste kirjeldusega. Arendused hõlmavad eelkõige Settle in Estonia infosüsteemi kohandamist uute moodulite ja sihtrühmade rakendamiseks, sealhulgas registreerimise, osalemise jälgimise, automaatteavituste ja aruandluse lahenduste arendamist ning digimooduli e-õppe lahenduste väljatöötamist. Täpsustati, et kulud kaetakse peamiselt Euroopa Sotsiaalfond+ (ESF+) ja Varjupaiga-, Rände- ja Integratsioonifondi (AMIF) vahenditest. Samuti täiendati õppevormide kirjeldust ning selgitati Digiriigi Akadeemia platvormi kasutamise kavandamist edasijõudnute taseme rakendamisel.


 
 
 

